Helffreich

Helffreich (ka Helfferich, Helffrich; vene: Гельфрейх) on Doonau-äärsest Württembergist pärit aadlisuguvõsa.

Aastal 1569 keiser Maximilian II poolt Prahas aadliseisusse tõstetud Christoph Helfferichi suguvõsa immatrikuleeriti Rootsi rüütelkonda 1680. aastal aadlisuguvõsana nr. 911, 1734. aastal Liivimaa rüütelkonda suguvõsana nr. 57 ja 1746. aastal Eestimaa rüütelkonna aadlimatriklisse suguvõsana nr. 90.

Eestimaal kuulus Helffreichidele erinevatel aegadel Vihula (Viol), Purila (Purgel), Piiumetsa (Piometz), Atla (Attel), Kädva (Kedwa), Aru (Arro), Koigi (Koik), Lohu (Loal), Röa (Röa), Oru (Orrenhof), Aruküla (Arroküll), Mahtra (Machters), Rohu (Rocht), Määri (Meyris), Kärsa (Kersel), Koordi (Kirrisaar), Rava (Rawaküll), Luusika (Lusik), Ahula (Affel) ja Ärina (Errinal) mõis. 

Liivimaal  Kärsu (Kersel) ja Helfreichshof-i mõis.

Suguvõsa liikmeid
Bernhard Johann von Helffreich (surn. 1784), Venemaa major Purila, Atla ja Kädva mõisnik
Karl August von Helffreich (1759–1827), Venemaa kindralleitnant (vene: Карл Борисович Гельфрейх)
Bernhard Johann von Helffreich (1767–1834), Venemaa kapten (vene: Егор Борисович Гельфрейх)
Gotthard August von Helffreich (1776–1843), Venemaa kindralleitnant (vene: Богдан Борисович Гельфрейх)
Gotthard Johann von Helffreich (1752–1807), Vihula, Rava ja Ärina mõisnik 
Karl Georg von Helffreich (1788–1865), Venemaa ratsaväekindral (vene: Егор Иванович Гельфрейх)

Vaata ka
 Johann Helffrich (sünd. 16. sajandil), Leipzigist pärit Saksa kirjanik (saksa wiki: Johann Helffrich)

Välislingid
Suguvõsa Eestimaa rüütelkonna genealoogilises käsiraamatus, 1930
 Helffreichide aadlivapid Eesti Ajalooarhiivis 
Baltisches Wappenbuch - Suguvõsa vapp 
Perekond Helffreichi arhiiv 1738-1925, Fond nr. 67 Eesti Ajaloomuuseumis
Svenska Riddarhuset (rootsi keeles)

Aadlisuguvõsad
Rootsi aadlisuguvõsad
Eestimaa aadlisuguvõsad
Liivimaa aadlisuguvõsad